Lav et referat af nedenstående tekst:

Tekst:
Den frygtede fuglevirus Newcastle Disease blev for lidt over en måned siden konstateret i et fuglehold med 40 duer i kolonihaveforeningen Fjerkrækolonien i Aalborg. Derfor måtte omkring 2000 duer, høns, parakitter og papegøjer aflives. Det var prøver fra  Statens Serum Institut, der viste, at duer i kolonihaveforeningen ved Aalborg var ramt af fuglesygdommen Newcastle Disease. Nu er Fødevarestyrelsen klar til at ophæve de sidste restriktioner omkring kolonihaveforeningen på Hønsevænget i Aalborg SV. Dermed må fugle og fjerkræ i den ti kilometers overvågningszone, som blev oprettet tilbage i juni, gå på vingerne fra 25. juli. Tilsvarende bliver det igen muligt at sælge æg og levende fjerkræ for fuglehold, der befandt sig i overvågningszonen. Sygdom har ikke spredt sig Knap 2.000 fugle i foreningen blev aflivet af Fødevarestyrelsen for at forhindre smitten i at sprede sig til fugle udenfor kolonihaveforeningen. Efterfølgende blev samtlige fuglehold i foreningen rengjort og desinficeret. - Det er nu en måned siden, vi aflivede de sidste fugle i kolonihaveforeningen, og vi har ikke efterretninger om at sygdommen skulle have spredt sig til andre fuglehold i området. Derfor ophæver vi nu de sidste restriktioner, siger sektionsleder i Fødevarestyrelsen Helle Palmø. Newcastle Disease er en virussygdom, der er dødelig for de fleste fugle og fjerkræ, men ikke farlig for mennesker, heller ikke hvis man spiser æg eller kød fra smittede dyr.

Referat:
Fødevarestyrelsen ophæver ved midnat til tirsdag de sidste restriktioner for høns, duer og andre fugle omkring kolonihaveforening ved Aalborg.